בילי פייפר ב-2015
**בילי פייפר** (באנגלית: **Billie Piper**; נולדה ב-22 בספטמבר 1982) היא שחקנית, קולנוענית וזמרת אנגלייה. החלה את הקריירה שלה כזמרת פופ בגיל העשרה, היא ידועה בעיקר בזכות תפקידה כרוז טיילר, המלווה של הדוקטור בסדרת המדע הבדיוני "דוקטור הו".

ביוגרפיה
--------

### ראשית חייה

פייפר נולדה בסווינדון שבווילטשייר אנגליה ונקראה ליאן (Lianne) פול פייפר. הוריה שינו את שמה מליאן לבילי שלושה שבועות אחרי שנולדה. לפייפר יש אח ושתי אחיות צעירים ממנה. היא גדלה ולמדה בסווינדון ובבית ספר למשחק Sylvia Young Theatre School.

### קריירה מוזיקלית

תחילת הקריירה של פייפר בעולם הבידור הייתה בשנות העשרה שלה כשנבחרה להופיע בתוכנית טלוויזיה לילדים "Scratchy and Co". אחר כך הופיעה בתשדיר פרסומת בטלוויזיה למגזין הפופ "Smash Hits". בגיל 15 חתמה על חוזה הקלטות והקליטה בשם "בילי", והייתה לזמרת הצעירה ביותר שהגיעה עם סינגל הבכורה שלה, "Because We Want To", למקום הראשון במצעד הפזמונים הבריטי. כך גם הסינגל הבא שלה "Girlfriend", ואלבום הבכורה "Honey to the B" שיצא מיד אחר כך נכנס למקום ה-14 במצעד האלבומים הבריטי. שני סינגלים נוספים שהוציאה מתוך האלבום "She Wants You" ו-"Honey to the B" נכנסו למקום השלישי במצעד הפזמונים.

ב-1999 הייתה פייפר מועמדת לשני פרסים מטעם תעשיית המוזיקה הבריטית (BRIT Awards), וזכתה בשני פרסים מטעם מגזין הפופ "סמאש היטס".
בשנה שאחר כך החלה פייפר לעבוד על האלבום השני שלה שאותו הוציאה בשמה המלא "בילי פייפר". במאי 2000 חזרה למצעד הפזמונים עם קול בוגר וסקסי יותר. הלהיט "Day & Night" הגיע למקום הראשון. הסינגל הבא שלה "Something Deep Inside" יצא בספטמבר של אותה שנה והגיע למקום רביעי במצעד. באוקטובר 2000 הוציאה פייפר את האלבום השני שלה "Walk of Life" שהגיע למקום ה-14 במצעד האלבומים הבריטי. הסינגל האחרון מתוך האלבום "Walk of Life" יצא בדצמבר 2000 והגיע למקום ה-25 במצעד הסינגלים.

### קריירת משחק

אחרי הפסקה ממושכת החליטה פייפר לסיים את הקריירה המוזיקלית ולעסוק במשחק שהייתה השאיפה המקורית שלה. היא למדה משחק כשגרה בלונדון, וזכתה לביקורות טובות על הופעותיה, והמבקרים העריכו אותה יותר כשחקנית מאשר כזמרת.

ב-2004 הופיעה בסרט "חברים לזירה" עם אורלנדו בלום ובסרט "דברים שצריך לעשות לפני גיל 30". זמן קצר לפני שהתחילה להופיע בסדרה דוקטור הו שיחקה בסרט האימה "Spirit Trap" לצידה של זמרת הפופ הרוסייה אלסוו, הסרט יצא בקיץ 2005 וקבל ביקורות פושרות.

במאי 2004 הוכרז על חידוש סדרת המדע הבדיוני הוותיקה "דוקטור הו". בסדרה המחודשת גילמה פייפר את דמותה של רוז טיילר המלווה של הדוקטור התשיעי בגילומו של כריסטופר אקלסטון. פייפר זכתה לפופולריות רבה על תפקידה זה כמו גם לשבחי המבקרים ופרסים שונים. היא נבחרה כשחקנית הפופולרית ביותר ב-2005 וב-2006 ובפרס הטלוויזיה הלאומית. ערוץ החדשות BBC News כינה אותה "הפנים של השנה" לשנת 2005. במרץ 2006 הוכתרה "הכישרון החדש הטוב ביותר" על ידי Television and Radio Industries Club, ובספטמבר אותה שנה זכתה בתואר השחקנית הטובה ביותר של TV Quick ו-TV Choice. פייפר המשיכה לגלם את דמותה של רוז טיילר גם בעונה השנייה של "דוקטור הו" כמלווה של הדוקטור העשירי (דייוויד טננט).

בנובמבר 2005 גילמה פייפר את דמותה של הירו בעיבוד מודרני של ה-BBC למחזה השייקספירי "מהומה רבה על לא דבר". בסרט זה הירו הייתה חזאית מזג אוויר בתחנת טלוויזיה. באופן דומה שיחקה פייפר ב-2003 בעיבוד מחודש של סיפורי קנטרברי בפרק "סיפורו של הטוחן".

אחרי שתי עונות מוצלחות של "דוקטור הו" שבהן גילמה את המלווה של הדוקטור התשיעי והעשירי, סיימה פייפר את השתתפותה בסדרה. היא לא המשיכה כמלווה בעונות שאחר כך אבל חזרה להופעות אורח בעונה הרביעית (2008), עונת הספיישלים (2010) ובספיישל חגיגות היובל לסדרה. (2013)

פרט לדוקטור הו הופיעה פייפר בשתי הפקות נוספות בטלוויזיה. הראשונה היא עיבוד של ה-BBC לספרו של פיליפ פולמן, "מסתרי אבן האודם", ששודר לראשונה בדצמבר 2006. בו גילמה פייפר את הגיבורה הראשית סאלי לוקהארט, בת התקופה הוויקטוריאנית לצדו של מאט סמית. ב-BBC מתכוונים לעבד את ארבעת ספרי סאלי לוקהארט לטלוויזיה עם פייפר בתפקיד הראשי. ב-2007 המשיכה פייפר לגלם את הדמות בסרט השני בסדרה שנקרא "הצל בצפון". עוד ב-2007 כיכבה פייפר בעיבוד טלוויזיוני לרומן של ג'יין אוסטן "מנספילד פארק" כשהיא מגלמת את דמותה של פאני פרייס, ברשת ITV1. זו הייתה הפעם הראשונה שפייפר הופיעה ברשת טלוויזיה אחרת מה-BBC.

פייפר כיכבה גם בסדרת הטלוויזיה של ITV2 "וידוייה הסודיים של זונת צמרת" בתפקיד בל דה ז'ור/האנה בקסטר, לפי ספרה של בל דה ז'ור "הרפתקאות אינטימיות של נערת ליווי לונדונית", ספר זיכרונות העוסק בחיי זונת צמרת. בסדרה ששודרה החל מספטמבר 2007, היו סצינות בהן נראית פייפר בעירום חלקי. העונה השנייה של הסדרה צולמה בשנת 2008.

הופעת הבכורה של פייפר בתיאטרון הייתה בתחילת 2007 בווינדזור, שם הופיעה במחזה של כריסטופר האמפטון "Treats". סיבוב ההופעות של ההצגה היה אמור להסתיים בווסט אנד בתיאטרון גאריק ב-28 בפברואר 2007.

ב-2017 זכתה פייפר בפרס אוליבייה לשחקנית הטובה ביותר על הופעתה במחזה "ירמה".

בשנת 2020 יצאה הסדרה שפייפר יצרה וכתבה, ובנוסף כיכבה בתפקיד הראשי שלה, "שונאים את סוזי" (I Hate Suzie). 
במהלך 2021, לאחר הצלחת העונה הראשונה, הודיעה שתהיה עונה שנייה לסדרה.

בשנת 2021 יצא הסרט שפייפר ביימה וכתבה "חיות נדירות" (Rare Beasts), וכן גם כיכבה בתפקיד הראשי בתור מנדי.

### חייה האישיים

במאי 2001 התחתנה בלאס וגאס עם כריס אוונס (Chris Evans (presenter)), איש עסקים מגיש בטלוויזיה ודי ג'יי ברדיו ה-BBC המבוגר ממנה ב-16 שנים. הם נפרדו ב-2004, ואחר כך התגרשו.
ב-31 בדצמבר 2007 נישאה פייפר ללורנס פוקס, בנו של השחקן ג'יימס פוקס. בני הזוג התגוררו באיסטבורן, מידהרסט שבמערב סאסקס. ב-21 באוקטובר 2008 נולד בנם הבכור. באפריל 2012 נולד בנם השני. במרץ 2016 הודיע פוקס בעמוד הפייסבוק שלו שהם נפרדים. בני הזוג התגרשו במאי 2016 אחרי שמונה שנות נישואין.
בשנת 2016 החלה לצאת עם ג'וני לויד. בשנת 2019 נולדה בתם.

דיסקוגרפיה
----------

אלבומים

* 1999: *Honey to the B*
* 2000: *Walk of Life*
* 2005: *The Best of Billie*
* 2007: *The B-Sides Collection*

סינגלים

* 1998
	+ "Because We Want To"
	+ "Girlfriend"
	+ "She Wants You"
* 1999
	+ "Honey to the Bee"
	+ "Last Christmas"
	+ Thank ABBA for the Music""
* 2000
	+ "Day & Night"
	+ "Something Deep Inside"
	+ "Walk of Life"

פילמוגרפיה
----------

### קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 | אוויטה | Evita |  | ללא קרדיט |
| 1996 | השחקן הראשי | The Leading Man |  |  |
| 2004 | חברים לזירה | The Calcium Kid | אנג'ל |  |
| 2005 | דברים שצריך לעשות לפני גיל 30 | Things to Do Before You're 30 | ויקי |  |
| 2005 | מלכודת הרוח | Spirit Trap | ג'ני |  |
| 2007 | מנספילד פארק | Mansfield Park | פאני פרייס |  |
| 2010 |  | Animals United | בוני | דיבוב |
| 2016 | עיר של אורות זעירים | City of Tiny Lights | שלי |  |
| 2018 |  | Two for Joy | ליילה |  |
| 2019 |  | *Rare Beasts* | מנדי | גם במאית ותסריטאית |
| 2022 | קתרין, המכונה ציפור קטנה | Catherine, Called Birdy | ליידי אייסלין |  |

### טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 |  | Billie Wants You | בתפקיד עצמה | דוקומנטריה |
| 2002 |  | Victoria Wood with All the Trimmings |  |  |
| 2003 | סיפורי קנטרברי | The Canterbury Tales | אליסון קרוסבי | סיפורו של הטוחן |
| 2004 |  | Bella and the Boys | בלה |  |
| 2005 | מהומה רבה על לא דבר | ShakespeaRe-Told: Much Ado About Nothing | הירו | עיבוד מודרני למחזה השייקספירי |
| 2005–2006200820102013 | דוקטור הו | Doctor Who | רוז טיילר | 35 פרקים |
| 2006 | מסתרי אבן האודם | The Ruby in the Smoke | סאלי לוקהרט | סרט טלוויזיה |
| 2007 | הצל בצפון | The Shadow in the North | סאלי לוקהרט | סרט טלוויזיה |
| 2007–2011 | וידוייה הסודיים של זונת צמרת | Secret Diary of a Call Girl | האנה בקסטר | 32 פרקים |
| 2010 |  | A Passionate Woman | בטי | מיני סדרה |
| 2012 |  | True Love | הולי | פרק 1 |
| 2014–2016 | פני דרדפול | Penny Dreadful | ברונה קרופט / לילי פרנקנשטיין | 18 פרקים |
| 2018 | ארבעה ימים | Collateral | קארן מארס | מיני-סדרה |
| 2020-הווה | שונאים את סוזי | I Hate Suzie | סוזי פיקלס | תפקיד ראשי; גם יוצרת ותסריטאית |
| TBA | כאוס | *Kaos* |  | סדרת טלוויזיה עתידית של נטפליקס |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בילי פייפר** |

* 

* אתר האינטרנט הרשמי של בילי פייפר (באנגלית)
* בילי פייפר, ברשת החברתית פייסבוק

* בילי פייפר, ברשת החברתית אקס (טוויטר)

* בילי פייפר, ברשת החברתית אינסטגרם

* בילי פייפר, סרטונים בערוץ היוטיוב

* בילי פייפר, במסד הנתונים הקולנועיים IMDb (באנגלית)

* בילי פייפר, באתר "אידיבי", מאגר הידע העברי לקולנוע ישראלי ועולמי

* בילי פייפר, באתר AllMovie (באנגלית)

* בילי פייפר, באתר Rotten Tomatoes (באנגלית)

* בילי פייפר, באתר Metacritic (באנגלית)

* בילי פייפר, במסד הנתונים הקולנועיים KinoPoisk (ברוסית)

* בילי פייפר, באתר אייטונס (באנגלית)

* בילי פייפר, באתר ספוטיפיי

* בילי פייפר, באתר Last.fm (באנגלית)

* בילי פייפר, באתר AllMusic (באנגלית)

* בילי פייפר, באתר MusicBrainz (באנגלית)

* בילי פייפר, באתר דיזר

* בילי פייפר, באתר Yandex.Music (ברוסית)

* בילי פייפר, באתר Discogs (באנגלית)

* בילי פייפר, באתר Genius

* בילי פייפר, באתר MOOMA (בארכיון האינטרנט)

* בילי פייפר, באתר טיידל (באנגלית)

הערות שוליים
------------

1. ↑  The Latest: 'Harry Potter' Playwright: Us vs. PlayStations
2. ↑  "Billie Piper and Laurence Fox divorce". ITV News. 12 במאי 2016. נבדק ב-12 במאי 2016. `{{cite news}}`:  (עזרה)

| פרס אוליבייה לשחקנית הטובה ביותר |
| --- |
| 

|  |
| --- |
| איבון ברייסלנד (1985) • לינדזי דאנקן (1986) • ג'ודי דנץ' (1987) • פיונה שו (1989/1990) • קתרין האנטר (1991) • ג'ולייט סטיבנסון (1992) • אליסון סטדמן (1993) • פיונה שו (1994) • קלייר היגינס (1995) • ג'ודי דנץ' (1996) • ג'נט מקטיר (1997) • זואי ואנאמייקר (1998) • איילין אטקינס (1999) • ג'ייני די (2000) • ג'ולי וולטרס (2001) • לינדזי דאנקן (2002) • קלייר היגינס (2003) • איילין אטקינס (2004) • קלייר היגינס (2005) • איב בסט (2006) • טמזין גרג (2007) • קריסטין סקוט-תומאס (2008) • מרגרט טייזאק (2009) • רייצ'ל וייס (2010) • ננסי קרול (2011) • רות וילסון (2012) • הלן מירן (2013) • לזלי מנוויל (2014) • פנלופי וילטון (2015) • דניס גוף (2016) • בילי פייפר (2017) • לורה דונלי (2018) • פטסי פראן (2019) • שרון ד. קלארק |

 |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011827759405171
* BIBSYS: 6041615
* BNE: XX4444131
* BnF: cb14027761z (data)
* CANTIC: a11865337
* GND: 135168961
* ISNI: 0000 0003 6241 018X
* LCCN: no99052390
* MusicBrainz: 77e6c304-599d-46e0-8ba3-238207a43668
* NKC: mzk2008412499
* NLA: 40006122
* NLK: KAC2020N1231
* NTA: 308155831
* SUDOC: 133221865
* Trove: 989941
* VIAF: 224764354
* WorldCat: lccn-no99052390

 |